**Οι Διδακτορικές Σπουδές** του Τμήματος Διοίκησης Επιχειρήσεων Αγροτικών Προϊόντων και Τροφίμων του Πανεπιστημίου Πατρών οργανώνονται και λειτουργούν σύμφωνα με τις διατάξεις του Νόμου 4485/2017, όπως τροποποιήθηκαν με τα άρθρα17 και 60 τουΝ.4559/2018 (Α΄142) .

Οι υποψήφιοι διδάκτορες με ημερομηνία εγγραφής μετά τις 4/8/2017 ολοκληρώνουν την εκπόνηση της διδακτορικής τους διατριβής σύμφωνα με τις διατάξεις του Ν.4485/17, όπως τροποποιήθηκε και ισχύει και τον αντίστοιχο Κανονισμό Διδακτορικών Σπουδών του Τμήματος όπως ισχύει.

**Διδακτορικές Σπουδές πριν από την έναρξη του Ν. 4485/2017**

Σύμφωνα με το άρθρο 60 του Ν. 4559/2018 (Α΄142): «Οι διατάξεις του παρόντος νόμου δεν εφαρμόζονται για τους υποψήφιους διδάκτορες που έχουν γίνει δεκτοί πριν την έναρξη ισχύος του παρόντος νόμου και οι οποίοι συνεχίζουν και ολοκληρώνουν την εκπόνηση της διδακτορικής τους διατριβής, σύμφωνα με τις διατάξεις που ίσχυαν πριν την έναρξη ισχύος του παρόντος».

Ως εκ τούτου, οι υποψήφιοι διδάκτορες οι οποίοι είχαν εγγραφεί πριν από την έναρξη ισχύος του Ν.4485/17 ολοκληρώνουν την εκπόνηση της διδακτορικής τους διατριβής σύμφωνα με τις διατάξεις του Ν.3685/08 (ΦΕΚΑ΄148).

 **Μεταδιδακτορικές Σπουδές**

Η εκπόνηση Μεταδιδακτορικών Σπουδών στο Τμήμα ΔΕΑΠΤ διέπεται από τον Κανονισμό Μεταδιδακτορικής Έρευνας  του Πανεπιστημίου Πατρών.

Το Πανεπιστήμιο Πατρών παρέχει τη δυνατότητα διενέργειας μεταδιδακτορικής έρευνας στους τομείς που εμπίπτουν στα ερευνητικά ενδιαφέροντα και/ή γνωστικά αντικείμενα του Ιδρύματος.

**Στόχοι της εκπόνησης μεταδιδακτορικής έρευνας είναι:**

1. Η περαιτέρω ενίσχυση της έρευνας και η ανάπτυξη νέων επιστημονικών εξειδικεύσεων και ερευνητικών περιοχών.

2. Η διεξαγωγή υψηλής ποιότητας επιστημονικής έρευνας.

3. Η ενίσχυση νέων επιστημόνων να συμβάλλουν στην πρόοδο της επιστήμης και της έρευνας.

4. Η ενίσχυση της εξωστρέφειας και της διεθνούς προβολής του ερευνητικού έργου του Ιδρύματος.

**Α.** **Εν εξελίξει μεταδιδακτορικές έρευνες του Τμήματος**

* **Αλέξιος Μαστρογιάννης,** με γνωστικό αντικείμενο «Αρχαϊκοί στοιχειώδεις εναλλακτικοί υπολογιστικοί και μεθοδολογικοί αλγόριθμοι. Διερεύνηση της δυνατότητας ένταξής τους στο Αναλυτικό Πρόγραμμα Σπουδών των Μαθηματικών της Πρωτοβάθμιας Εκπαίδευσης: Απόψεις εκπαιδευτικών ΠΕ70»

 (Leader/επικεφαλής Μεταδιδακτορικής Έρευνας (ΕΜΕ): Γρηγόριος Μπεληγιάννης Καθηγητής

* **Εμμανουήλ–Στυλιανός Σκούφογλου,** με προτεινόμενο γνωστικό αντικείμενο «Αστικοποίηση και αντι-αστικοποίηση στην Ελλάδα μετά τα μνημόνια» - υπό έγκριση από Κοσμητεία

 (Προτεινόμενη Leader/επικεφαλής Μεταδιδακτορικής Έρευνας (ΕΜΕ): Μαρία Τσάμπρα, Αναπληρώτρια Καθηγήτρια

**Β.**[**Ολοκληρωμένες μεταδιδακτορικές έρευνες**](https://dspace.lib.uom.gr/handle/2159/20298) **του Τμήματος**

* **Ειρήνη Κορωνάκη,** με γνωστικό αντικείμενο «Η διάσταση της βιωσιμότητας στην αγοραστική διαδικασία και κατανάλωση πολυτελών προϊόντων»

(Leader/επικεφαλής Μεταδιδακτορικής Έρευνας (ΕΜΕ): Προκόπιος Θεοδωρίδης, Αναπληρωτής Καθηγητής